Geloof  Deel 2

Romeine 1:16-17 Die regverdigmaking deur die geloof
vs 16 Want ek skaam my nie oor die evangelie van Christus nie, want dit is dié krag van GOD tot redding vir elkeen wat glo, eerste vir die Jood en ook vir die Griek. Vs 17 Want die geregtigheid van GOD word daarin geopenbaar uit geloof tot geloof, soos geskrywe is: Maar die regverdige sal uit geloof lewe.
 1 Kor 1:18, 24 - Handelinge 18:4, 19:10 20:21 – Romeine 3:21 en Habakuk 2:4
Die geloof waarvan ons lees in die Woord van GOD is om te vertrou en word dikwels in die teenswoordige tyd gebruik (present tense) Met Ander Woorde - ONS GLO!
Vertrou = Trust     Vertroue = To Trust     Glo = Faith 
Dié geloof wat red bestaan uit drie elemente:
1. Verstandelik – Met ons verstand verstaan ons die Evangelie en die Waarheid van Christus en alles wat in die Woord vir ons opgeteken is.
2. Emotioneel – Ons omhels die Waarheid oor die feite van ons sondige natuur en bewys berou, ons bely en laat staan die sonde en dan deel ons in die vreugde van GOD se Genade om ons ons sondes te vergewe. 
3. Wilskragtig – beweging – Die sondaar onderwerp sy wil aan GOD en dan in HOM alleen as die enigste hoop van redding.
Opregte GELOOF sal altyd die egtheid van jou geloof na vore bring – m a w - ons sal vrugte dra wat by die geloof pas.
Romeine 8:28 En ons weet dat vir hulle wat GOD liefhet, alles ten goede meewerk, vir hulle wat na Sy voorneme geroep is.
Vraag: Moet ons geloof beproef word, m a w getoets word voordat dit ‘n werklikheid word in ons (my en jul) lewens? Die antwoord is VERSEKER!
Ongeag wat gebeur in ons lewens, omskep die transformerende krag van GOD se voorsienigheid perfekte geloof in ‘n realiteit. Geloof werk altyd op ‘n persoonlike manier, want dit is GOD se doel om toe te sien dat egte geloof ‘n werklikheid word vir SY kinders.
Dit is net ‘n getroue persoon wat werklik glo dat GOD sy omstandighede soverein beheer.
Nou is ons vir HOM baie meer werd as in die dae toe ons geloof nie getoets was nie.
GELOOF moet daarom getoets word. “A faith that cannot be tested cannot be trusted”
Ons geloof moet van so ‘n aard wees dat ons met oortuiging kan sê: “Ek sal getrou bly aan GOD se karakter, ongeag wat HY mag doen, of waardeur HY ons lei. JOB 13:15 “Kyk, al wil HY my ombring – ek hoop op HOM; ek sal my wandel voor Sy aangesig bepleit.”

GELOOF beskryf deur Oswald Chambers in sy boek “My allerbeste vir SY Allerhoogste” Addendum A

Die Toets van Getrouheid deur Oswald Chambers Addendum B

Hebreërs 11 – Die aard van die Geloof; voorbeelde uit die Ou Testament. Self studie. Lees die hele hoofstuk.
Vs 1 – Die GELOOF dan is ‘n vaste vertroue op die dinge wat ons hoop, ‘n bewys van die dinge wat ons nie sien nie.

Ons lees in hierdie hoofstuk dat daar meer as Twintig keer staan “ Deur die geloof”……
· Deur die geloof verstaan ons dat die wêreld deur die woord van GOD toeberei is, sodat die dinge wat gesien word, nie ontstaan het uit sienlike dinge nie.
· Deur die geloof het Abel…….
· Deur die geloof het Henog……
· Deur die geloof het Noag……
· Deur die geloof het Abraham……
· Deur die geloof het Sara……
· Deur die geloof het Jakob……
· Deur die geloof het Josef, Moses, Ragab……..

Hebreërs 13:7 Gedenk julle voorgangers wat die woord van GOD aan julle verkondig het; aanskou die uiteinde van hulle lewenswandel en volg hulle geloof na. 

Hebreërs 13:8 Jesus Christus is gister en vandag dieselfde tot in ewigheid.

Numeri 23:19 God is geen man dat Hy sou lieg nie; of ‘n mensekind dat dit Hom sou berou nie. Sou Hy iets sê en dit nie doen nie, of spreek en dit nie waar maak nie.

Maleagi 3:6 Want EK, die HERE, het nie verander nie, en julle kinders van Jakob, is nie verteer nie.
Vraag: Het ons dalk die idee dat GOD ons beloon vir ons geloof ?
Antwoord: Aanvanklik mag dit wel so wees! MAAR, ons verdien niks deur ons geloof nie. GELOOF bring ons in die regte verhouding met GOD en gee aan HOM die geleentheid om te werk. Tog moet GOD dikwels ons voete letterlik onder ons uitslaan sodat ons as Sy heiliges in direkte kontak met HOM kan kom. GOD wil hê dat ons moet verstaan dat dit ‘n lewe van geloof is en nie ‘n lewe wat bestaan uit die emosionele genot van SY seëninge nie.

2 Korinthiërs 4: 16-18, 5:6-8 Die doel en vrug van lyding. Die onsigbare dinge gestel teenoor die sigbare.
Vs 16 Daarom gee ons nie moed op nie, maar al vergaan ons uiterlike mens ook, nogtans word die innerlike mens dag na dag vernuwe. Vs 17 Want ons ligte verdrukking wat vir ‘n oomblik is, bewerk vir ons ‘n alles oortreffende ewige gewig van heerlikheid; vs 18 omdat ons nie let op die sigbare dinge nie, maar op die onsigbare; want die sigbare dinge is tydelik, maar die onsigbare ewig.
Hoofstuk 5:6 Daarom het ons altyd goeie moed en weet dat as ons in die liggaam inwoon, ons van die HERE uitwoon. Vs 7 Want ons wandel deur geloof en nie deur aanskouing nie. Vs 8 Maar ons het goeie moed en verkies om liewer uit die liggaam uit te woon en by die HERE in te woon.
Ons moet ons GELOOF gedurig fokus en stewig vestig in Jesus Christus – nie op bid ure of op ‘n boek nie MAAR in die Nuwe Testament Jesus Christus  - GOD wat mens geword het en ons in ‘n oogwink kan vernietig. Ons Geloof moet gevestig wees op die EEN van wie ons verlossing kom.
Al ons vrese is sondig en word deur onsself veroorsaak omdat ons weier om ons geloof te voed. 
Kolossense 2 : 6-7 Soos julle dan Christus Jesus, die Here aangeneem het, WANDEL so in HOM, 7 GEWORTEL en opgebou in HOM en bevestig in geloof, soos julle geleer is, terwyl julle daarin oorvloedig is in danksegging.

Wanneer ons met ons geloof in GOD worstel, is dit omdat ons onrealistiese verwagtinge het. Mense verwag dat GOD op ‘n sekere of bepaalde manier beantwoord – hulle manier – NIE SYNE NIE. Geloof in GOD faal net wanneer ons die verkeerde opvatting van HOM het.
As ons wil hê dat ons geloof in GOD moet toeneem dan moet ons grooter en meer kennis opdoen van HOM.

AS ons min kennis van GOD en SY WOORD het, sal ons min geloof hê. As ons baie kennis van GOD en SY WOORD het sal ons baie geloof hê.
Romeine 10:17 Die geloof is dus uit die gehoor, en die gehoor is deur die Woord van GOD - Die geloof kom dus deur die Prediking wat ‘n mens hoor.
Baie Belangrik is dit dus ook om dit wat ons hoor te toets aan die WOORD van GOD. Ek onthou verlede jaar se Paas dienste wat op WebWoord uitgesaai was, was daar ‘n paar EG Predikante wat goed kwyt geraak het wat in teenstelling was met GOD se Woord en as ons nie GOD se Woord self bestudeer nie sal ons nie onderskeid kan tref nie.

GELOOF IS ‘N AKSIE WOORD
Geloof sonder aksie is nie geloof nie. Om in GOD en SY WOORD te KAN glo, 
moet ons doen wat HY sê. As jy nie doen wat HY sê nie, glo jy nie werklik in 
HOM nie – GELOOF en AKSIE is onafskeidbaar.

Selfstudie - LEES JAKOBUS 2:14-26 – Nutteloosheid van geloof sonder werke.

